**PÁLYÁZAT**

**az államháztartás körébe nem tartozó szervezetek támogatására**

1. **Bükkzsérc Községi Önkormányzat Képviselő-testülete pályázatot hirdet a társadalmi szervezetek támogatására. A pályázatot a jelen kiíráshoz mellékelt adatlapon kell benyújtani. (**[**www.bukkzserc.hu**](http://www.bukkzserc.hu) **oldalról letölthető)**
2. **Támogatást igényelhetnek:**

a költségvetési évet megelőző év március 1. előtt bejegyzett, nyilvántartásba vett jogi és jogi személyiséggel nem rendelkező **bükkzsérci** érdekeltségű társadalmi szervezetek, amelyek:

* 1. bejegyzett székhelye Bükkzsérc közigazgatási területén van, vagy
	2. a bejegyzett országos vagy regionális szervezete Bükkzsérc közigazgatási területén önálló szervezeti egységgel rendelkezik, vagy
	3. tevékenységüket részben vagy egészben Bükkzsérc területén fejtik ki, vagy
	4. azon önálló jogi személyiséggel **nem rendelkező** öntevékeny közösség és csoport, amely a pályázat kiírását megelőzően legalább egy éve – dokumentálhatóan – folyamatosan működött és stabil (minimum 10 fő) taglétszámmal rendelkezik.
1. **Támogatható célok:**
2. a közösségi élet szerveződését, szervezetek együttműködését, a hagyományok ápolását és megújítását szolgáló rendezvények,
3. kulturális, közművelődési, művészeti, egészségügyi, és bűnmegelőzési tevékenység,
4. a szervezetek közhasznú tevékenységének támogatása,
5. A támogatási igényeket **2025.03.14. 12 óráig** lehet benyújtani Tilaji Zsófia polgármesternek címezve elektronikus úton: polgarmester@bukkzserc.hu vagy személyesen.
6. A pályázatra történő felhívást és a pályázati kiírást az önkormányzat honlapján kell meghirdetni.
7. A Képviselő-testület a támogatási kérelmekről a 2025-ben a következő soros testületi ülésen dönt. A támogatott szervezetekkel a polgármester a kiértesítést követő 1 hónapon belül, azaz 2025. 05.31-ig szerződést köt.
8. A támogatási összegről az elszámolásokat a 2026. február 15-ig kell benyújtani.
9. A szerződés aláírása után az elnyert összeg megállapodás alapján, illetve negyedéves bontásban átutalásra kerül a támogatott részére

**Pályázni a pályázati adatlap kitöltésével lehet**. Pályázó a pályázat beadásával hozzájárul ahhoz, hogy pályázatát az önkormányzat honlapján közzétegyék.

**Nem támogatható az a szervezet, amelynek köztartozása van, az előző évek támogatásával nem számolt el határidőre vagy a Bükkzsérc Község Önkormányzat Képviselő-testületének az államháztartáson kívüli források átvételéről és átadásáról szóló rendeletével ellentétes az igénylés.**

Bükkzsérc, 2025. február 13.

 Tilaji Zsófia s.k.

 polgármester